stanford-oval/wikipedia huggingface dataset:
דייגו קרלוס
הערות שוליים

↑  Le défenseur brésilien Diego Carlos signe à Nantes, L'Équipe (בצרפתית)
↑  Official: Sevilla sign Nantes centre-back Diego Carlos, MARCA in English, ‏31 במאי 2019 (באנגלית)
↑  "OFFICIAL: Diego Carlos leaves Villa to join Mourinho's Fenerbahce". BeSoccer. 21 בינואר 2025. {{cite web}}:  (עזרה)
↑  Felipe e Diego Carlos estão convocados para a Seleção Brasileira, Confederação Brasileira de Futebol (בפורטוגזית)
↑  ‏המפעל שלה: סביליה זכתה בליגה האירופית אחרי 2:3 על אינטר, באתר ספורט1, 21 באוגוסט 2020
| נבחרת ברזיל – אולימפיאדת טוקיו 2020 |
| --- | --- | --- |
|  1 סנטוס •  2 מנינו •  3 קרלוס •  4 גראסה •  5 לואיז •  6 ארנה •  7 פאוליניו •  8 גימראייש •  9 קוניה •  10 רישרליסון •   11 אנטוני •  12 ברנו • 13 אלבס •  14 פוקס • 15 נינו • 16 אבנר • 17 מלקום • 18 הנריקה • 19 ריינייר • 20 קלאודיניו • 21 מרטינלי • 22 לוקאו • מאמן: ז'ארדינה |  1 סנטוס •  2 מנינו •  3 קרלוס •  4 גראסה •  5 לואיז •  6 ארנה •  7 פאוליניו •  8 גימראייש •  9 קוניה •  10 רישרליסון •   11 אנטוני •  12 ברנו • 13 אלבס •  14 פוקס • 15 נינו • 16 אבנר • 17 מלקום • 18 הנריקה • 19 ריינייר • 20 קלאודיניו • 21 מרטינלי • 22 לוקאו • מאמן: ז'ארדינה | ברזיל |
פייג' (מתאבקת)

| --- | --- |

סאראיה, ספטמבר 2022
 לידה:  17 באוגוסט 1992 (בת 32) נוריץ', אנגליה
 שם במה:  בריטני נייט פייג' סאראיה
 שם לידה:  Saraya-Jade Bevis 
 משקל:  54 ק"ג
 גובה:  1.73 מטר
 מקום מגורים:  סן אנטוניו, טקסס, ארצות הברית
 לאום:  אנגלי
 קריירה מקצוענית:  2005 – 9 באפריל 2018 (כ־13 שנים)
 מאמנים:  ג'ייסון קרוס ריקי נייט רוי בוויס סוויט סאראיה זאק זודיאק
 ליגות:  AEW
 
סאראיה-ג'ייד בוויס (באנגלית: Saraya-Jade Bevis; נולדה ב-17 באוגוסט 1992), הידועה יותר בשם הבמה שלה, סאראיה היא מתאבקת אנגלייה, המופיעה בארגון ההיאבקות All Elite Wrestling‏ (AEW). היא מוכרת בעיקר בשל תקופתה בארגון ההיאבקות WWE, כמתאבקת וכג'נרל מנג'רית של התוכנית סמאקדאון. במסגרת שהותה בארגון זה, היא זכתה פעמיים באליפות הדיוות והייתה אלופת הנשים הראשונה של NXT כאשר היא החזיקה בשתי האליפויות בו זמנית.
בשנת 2005, בעודה רק בגיל 13, בוויס ערכה את הבכורה שלה בזירה של הארגון World Association of Wrestling, ארגון שבהנהלת משפחתה, שם התחרתה תחת שם הבמה בריטני נייט. היא החזיקה במספר אליפויות בארגונים העצמאיים ברחבי אירופה. בשנת 2011 היא הוחתמה לחוזה בארגון ה-WWE והחלה להתאבק במתחם האימונים, כשבחודש אפריל של שנת 2014 היא עלתה לרוסטר הראשי של ה-WWE. בקרב הבכורה שלה ברוסטר הראשי, היא זכתה באליפות הדיוות והפכה לאלופת הדיוות הצעירה ביותר, כאשר היא עושה זאת כשהיא בת 21 בלבד.
החיים שלפני

בוויס נולדה וגדלה בנוריץ', אנגליה, והיא בת של המתאבקים פטריק בוויס וג'וליה האמר בוויס, שפעם התאבקה בעודה בחודש שביעי בהיריון. כילדה, בוויס פחדה מענף ההיאבקות בשל הפציעות שספגה משפחתה ובשל העובדה שהוריה התחרו נגד אנשים אחרים בשביל הפרנסה שלהם. בגיל 13, היא ערכה את הופעת הבכורה שלה כמתאבקת. בגיל 15, בוויס עבדה כסדרנית וכברמנית בבר של הוריה, כשהם היו לא בסביבה.
השתתפותה במדיה

ביולי 2012, ערוץ 4 הפיק סרט דוקומונטרי קצר על בוויס ומשפחתה תחת השם The Wrestlers: Fighting with My Family. הסרט התיעודי הקצר הזה הפך לסרט זירה משפחתית על ידי הכותב/במאי סטפן מרצ'אנט ודוויין ג'ונסון.
ב-3 באוגוסט 2015, פייג' התארחה בפודקאסט של סטון קולד סטיב אוסטין. כמו כן, היא התארחה באותה השנה ב-22 באוקטובר בתוכנית האירוח "קונאן". בשנה זו שיחקה לראשונה בסרט הקולנועי "העוזר הקטן של סנטה", לצד המתאבק המיז ואשתו מאריס אולט.
ב-16 באוגוסט 2024, לקחה חלק בשיר של בן זוגה רונאלד רדקה "Bad Guy".
פילמוגרפיה

| סרט> שנה | סרט> כותרת | סרט> תפקיד | סרט> הערות |
| --- | --- | --- | --- |
| 2015 | העוזר הקטן של סנטה | אלינור | סרט של הרשת USA |
| 2016 | Scooby-Doo! and WWE: Curse of the Speed Demon | את עצמה | ביצועי קול ישירות ל-DVD |
| 2017 | Surf's Up 2: WaveMania | פייג' |  |
טלוויזיה
| שנה | כותרת | תפקיד | הערות |
| 2012 | המתאבקים: "נלחמים עם המשפחה שלי" | את עצמה | דוקומנטריה |
| 2015 | WWE Tough Enough | שופטת | עונה 6 |
| 2015 | קונאן (תוכנית אירוח) | את עצמה | עונה 5, פרק 155 |
| 2015-הווה | Total Divas | את עצמה | קאסט ראשי (עונות 3–6, 8) |
| 2016 | Ridiculousness | את עצמה | עונה 7, פרק 12 |
| 2018 | Total Bellas | את עצמה | עונה 3, פרק 3: "מה שעולה למעלה, חייב לרדת למטה" עונה 3, פרק 4: "הקאמבק של הבלות" |
| 2018 | Miz & Mrs. | את עצמה | עונה 1, פרק 4: "אבא גאה" |
יזמות עסקית

בספטמבר 2015, בוויס הייתה שותפה להשקה של חברת קפה אשר נקראה The Dark Gypsy ביחד עם בעלי חברת ההלבשה Blackcraft Cult, בובי שובנסקי וג'ים סומרס. לעומת זאת, באוקטובר 2016, בוויס "צייצה" בטוויטר שהיא לא מקושרת יותר אל החברה.
בדצמבר 2017, פייג' השיקה את חנות הבגדים האינטרנטית שלה תחת שמה האמיתי, סאראיה באתר TheSarayaStore.com. ב-26 בפברואר 2018, היא ערכה את הפתיחה החגיגית של החנות באנהיים, קליפורניה.
חיים אישיים

בוויס היא חלק ממשפחת ההיאבקות. הוריה, ג'וליה האמר-בוויס ואיאן בוויס, ואחיה הגדולים, רוי בוויס וזאק פרירי, הם כולם מתאבקים. המשפחה מנהלת את ארגון World Association of Wrestling אשר ממוקם בנוריץ', אנגליה. אמה היא הבעלים של ארגון הנשים Bellatrix Female Warriors אשר ממוקם גם כן בנוריץ'. במשך תקופה, חבר היכל התהילה, ג'ייק "הנחש" רוברטס התגורר עם המשפחה. בוויס ציינה את המתאבקים אדג', ריקישי, ברט הארט וסטון קולד סטיב אוסטין ואת המתאבקות בול נקאנו, אלנדרה בלייז וליטה כאהובות עליה.
בוויס סובלת מעקמת. היא לא הייתה מודעת לכך עד שהוחתמה בארגון ה-WWE ואחד המאמנים הבחין בכך שיש משהו "מוזר" בגב שלה.
היא הייתה מאורסת לגיטריסט של להקת A Day to Remember, קווין סקאף, בתחילת שנת 2016.
כמו כן, בוויס הייתה מאורסת למתאבק חוזה רודריגז, הידוע יותר בשם הבמה אלברטו דל ריו באוקטובר 2016, אך השניים נפרד בסוף שנת 2017. משנת 2018 הייתה פייג׳ במערכת יחסים עם רוני רדקה, סולן להקת Falling in Reverse עד שנפרדו בסוף ינואר 2025.
במרץ 2017, מגוון תמונות וסרטונים הכוללים את בוויס במצבים מיניים הודלפו לאינטרנט. לאחר ההדלפה, בוויס אמרה בטוויטר: "תמונות אישיות ופרטיות שלי נגנבו ולצערי הן שותפו בצורה פומבית מבלי הסכמתי." יותר מאוחר היא ציינה שהדלפות אלו גרמו לה להיות אובדנית ולסבול מאנורקסיה אשר גרמה לה להתאשפז.
אליפויות והישגים

הישגים בארגון ההיאבקות All Elite Wrestling – AEW
אליפות הנשים של AEW (פעם אחת)
הישגים בארגון ההיאבקות German Stampede Wrestling – GSW
אליפות הנשים של GSW (פעם אחת)
הישגים בארגון ההיאבקות Herts & Essex Wrestling – HEX
אליפות הנשים של HEX (פעמיים)
הישגים בארגון ההיאבקות Premier Wrestling Federation – PWF
אליפות זוגות הנשים של PWF (פעם אחת)  - עם סוויט סאראיה
הישגים בארגון ההיאבקות Pro-Wrestling: EVE
אליפות Pro-Wrestling: EVE (פעם אחת)
הישגים במגזין ההיאבקות Pro Wrestling Illustrated – PWI
PWI דירג אותה במקום הראשון מתוך 50 המתאבקות הטובות ביותר לשנת 2014
הישגים בארגון ההיאבקות Real Deal Wrestling – RDW
אליפות הנשים של RDW (פעם אחת)
הישגים בארגון ההיאבקות Real Quality Wrestling – RQW
אליפות הנשים של RQW (פעם אחת)
הישגים במגזין רולינג סטון
דיוות השנה (2014)
הישגים בארגון ההיאבקות Swiss Championship Wrestling – SCW
אליפות הנשים של SCW (פעם אחת)
הישגים בארגון ההיאבקות World Association of Women's Wrestling – WAWW
אליפות הנשים הבריטית של WAWW (פעם אחת)
אליפות הזוגות הבריטית של WAWW (פעם אחת)  - עם מלודי
אליפות ההארדקור נשים של WAWW (פעם אחת)
הישגים במגזין ההיאבקות Wrestling Observer Newsletter – WON
הפיוד הגרוע של השנה (2015)  - צוות PCB נגד צוות B.A.D. נגד צוות בלה
הישגים בארגון ההיאבקות World Wrestling Entertainment – WWE
אליפות הנשים של NXT (פעם אחת)
אליפות הדיוות (פעמיים)
הערות שוליים

↑  פייג' מודיעה על השקת חברת הקפה בטוויטר
↑  פייג' מודיעה שאין לה קשר יותר לחברת הקפה
↑  הפתיחה החגיגית של חנות הבגדים של פייג'
↑  פייג' ואלברטו דל ריו מאורסים
↑  פייג' היא הקורבן להדלפת תמונות וסרטונים שלה במצבים אינטימיים
↑  פייג' מגיבה על אירועי הדלפת המדיה בטוויטר
↑  פייג' חושפת שהדלפת הסרטונים שלה גרמו לה להיות אובדנית ולסבול מהפרעות אכילה באתר הרשמי של הסאן
↑  פייג': "רציתי לפגוע בעצמי לאחר הדלפת המדיה" באתר הרשמי של ה-USA Today
| --- | --- |
בקרת זהויות :  GND: 1294987232  ISNI: 0000 0004 5879 9441  LCCN: no2019111766  NLK: KAC2020O1092  VIAF: 826156565743723500004   WorldCat (עם VIAF): 826156565743723500004 
פייג' כאלופת הדיוות
טקס פרסי אופיר לשנת 2006

| --- | --- |
 תאריך:  14 בספטמבר 2006
 מיקום:  המשכן לאמנויות הבמה, תל אביב, ישראל ישראל
 מנחים:  שלמה בראבא, מוני מושונוב
 המועמדים והזוכים הבולטים
 סרט עלילתי:  אדמה משוגעת, אביבה אהובתי
 הבמאי הטוב ביותר:  שמי זרחין
 מספר המועמדויות הרב:  13 - "אביבה אהובתי"
 →2005 2007← פרס אופיר
 
טקס פרסי האקדמיה לקולנוע ה-17 על שם השחקן ואיש הקולנוע הישראלי שייקה אופיר, המכונה גם "האוסקר הישראלי", התקיים ב-14 בספטמבר 2006 במשכן לאמנויות הבמה שבתל אביב-יפו. הפרסים מוענקים מטעם האקדמיה הישראלית לקולנוע וטלוויזיה. הזוכה בפרס אופיר בקטגוריה הסרט הטוב ביותר יישלח כנציג ישראל בתחרות על פרס אוסקר לסרט הזר הטוב ביותר.
את רשימת המועמדים הוביל הסרט "אביבה אהובתי" עם 13 מועמדויות, כלומר הועמד לכל קטגוריה. אחריו הסרטים "מישהו לרוץ איתו" עם 12 מועמדויות ו"אדמה משוגעת" עם 10 מועמדויות.
פרס על מפעל חיים הוענק לבמאי נדב לויתן ופרס על הישגים מקצועיים הוענק למייק בראנט.
בשנה זו היו שני זוכים בפרס הסרט העלילתי הטוב ביותר, והם "אביבה אהובתי", ו"אדמה משוגעת".
מועמדים

מקור:
| הסרט הטוב ביותר | הבמאי הטוב ביותר |
| --- | --- |
 "אביבה אהובתי" – מפיק: איתן אבן  "אדמה משוגעת" – מפיקים: שרון שמיר, דרור שאול, פיליפה קוברסקי, אדגר טנמבאום "הדברים שמאחורי השמש" – מפיקים: עינת ביקל, אורי סבג  "מישהו לרוץ איתו" – מפיקים: גבי רוזנברג, שמוליק שם טוב, אורלי ברוק, אוריאנה גבעולי, פיליפה קוברסקי  "שלוש אמהות" – מפיקים: יפעת פרסטלניק, ערן ריקליס:  שמי זרחין – "אביבה אהובתי" דרור שאול – "אדמה משוגעת"  יובל שפרמן – "הדברים שמאחורי השמש"  דן וולמן – "ידיים קשורות"  עודד דוידוף – "מישהו לרוץ איתו"  דינה צבי-ריקליס – "שלוש אמהות"
השחקן הטוב ביותר: השחקנית הטובה ביותר
 אסי דיין – "הדברים שמאחורי השמש" דרור קרן – "אביבה אהובתי"  תומר שטיינהוף – "אדמה משוגעת"  איתי טיראן – "מחילות"  רמי הויברגר – "מכתבים לאמריקה":  אסי לוי – "אביבה אהובתי" רונית יודקביץ' – "אדמה משוגעת"  גילה אלמגור – "ידיים קשורות"  ענת קלאוזנר – "ימים קפואים"  בר בלפר – "מישהו לרוץ איתו
שחקן המשנה הטוב ביותר: שחקנית המשנה הטובה ביותר
 צחי גראד – "מישהו לרוץ איתו" ששון גבאי – "אביבה אהובתי"  יוסף סוויד – "הבועה"  זהר שטראוס – "הדברים שמאחורי השמש"  אלון אבוטבול – "רק כלבים רצים חופשי":  רותם אבוהב – "אביבה אהובתי" יעל פוליאקוב – "אין לה אלוהים"  טס השילוני – "הדברים שמאחורי השמש"  רינת מטטוב – "מישהו לרוץ איתו"  אוולין קפלון – "מכתבים לאמריקה"  איילת זורר – "רק כלבים רצים חופשי"
התסריט המקורי הטוב ביותר: העריכה הטובה ביותר
 שמי זרחין – "אביבה אהובתי" דרור שאול – "אדמה משוגעת"  יובל שפרמן – "הדברים שמאחורי השמש"  נח סטולמן – "מישהו לרוץ איתו"  עלמה גניהר, דינה צבי-ריקליס – "שלוש אמהות":  עינת גלזר-זרחין – "אביבה אהובתי" יצחק צחייק, חליל אפרת, מיכל כהן – "אדמה משוגעת"  יוסף גרינפלד – "הדברים שמאחורי השמש"  רון עומר – "מישהו לרוץ איתו"  טובה אשר – "שלוש אמהות"
הסרט התיעודי הטוב ביותר: עיצוב התלבושות הטוב ביותר
 "סובנירים"- בימוי: שחר כהן, חליל אפרת, מפיקה: שרון שמיר "אצלי הכל בסדר"- בימוי: ארז תדמור, ירון אמיתי, מפיקים: יורם גלובוס, חיליק מיכאלי, יגאל גלאי  "בובות נייר"- בימוי: תומר הימן, מפיקים: קלאודיה לוין, תומר הימן  "מועדון בית הקברות"- בימוי: טלי שמש, מפיקים: אסף אמיר, גיא לביא  "שביתה"- בימוי: אסף סודרי, אמיר טאוזינגר, מפיקה: לאה לוין:  רונה דורון – "שלוש אמהות" ענבל שוקי – "אביבה אהובתי"  רונה דורון – "אדמה משוגעת"  הדס רוביצ'ק – "מישהו לרוץ איתו  רונה דורון – "מכתבים לאמריקה"
הפסקול הטוב ביותר: המוזיקה המקורית הטובה ביותר
 אלי ירקוני, יואב שריג – "אדמה משוגעת" אשי מילוא, אביב אלדמע, ישראל דוד – "אביבה אהובתי"  איתי אלוהב, גיל תורן, ישראל דוד – "הבועה"  דוד ליס, אביב אלדמע, ישראל דוד – "מישהו לרוץ איתו"  אשי מילוא, גיל תורן, ישראל דוד – "שלוש אמהות":  צוף פילוסוף, עדי רנרט – "אדמה משוגעת" יונתן בר-גיורא – "אביבה אהובתי"  עברי לידר – "הבועה"  רן שם טוב – "מישהו לרוץ איתו"  שמוליק נויפלד, אורי זך – "שלוש אמהות"
העיצוב האמנותי הטוב ביותר: הצילום הטוב ביותר
 אבישי אביבי – "אדמה משוגעת" עידו דולב – "אביבה אהובתי"  שחר בר-אדון – "מישהו לרוץ איתו"  אבישי אביבי – "מלך של קבצנים"  איתן לוי – "שלוש אמהות":  שי גולדמן – "שלוש אמהות" איציק פורטל – "אביבה אהובתי"  רם שוויקי – "ימים קפואים"  ירון שרף – "מישהו לרוץ איתו"  דוד גורפינקל – "מלח הארץ"
הערות שוליים

1 2 3  מרב יודילוביץ', פורסמו המועמדים לפרסי אופיר, באתר ynet, 15 באוגוסט 2006
↑  * מקבלי פרס מפעל חיים ופרס הוקרה על הישגים מקצועיים בתחום הקולנוע, באתר www.israelfilmacademy.co.il
↑  תיאטרון - "אביבה אהובתי" מוביל במועמדויות ל"פרס אופיר", באתר www.habama.co.il
↑  היוצרים הזוכים, באתר www.israelfilmacademy.co.il
| פרס אופיר |
| --- | --- | --- |
| פרסי קולנוע | הסרט העלילתי הטוב ביותר • הסרט העלילתי הטוב ביותר מסלול פרינג' • הבימוי הטוב ביותר • התסריט הטוב ביותר • השחקן הראשי הטוב ביותר • השחקנית הראשית הטובה ביותר • שחקן המשנה הטוב ביותר • שחקנית המשנה הטובה ביותר • הצילום הטוב ביותר • העריכה הטובה ביותר • הליהוק הטוב ביותר • העיצוב האמנותי הטוב ביותר • עיצוב התלבושות הטוב ביותר • האיפור הטוב ביותר • המוזיקה המקורית הטובה ביותר • הפסקול הטוב ביותר • הסרט התיעודי הטוב ביותר • הסרט התיעודי הקצר הטוב ביותר • הסרט העלילתי הקצר הטוב ביותר • פרס על מפעל חיים • פרס על הישגים מקצועיים בקולנוע • פרס על מצוינות |  |
| טקסים | 1990 • 1991 • 1992 • 1993 • 1994 • 1995 • 1996 • 1997 • 1998 • 1999 • 2000 • 2001 • 2002 • 2003 • 2004 • 2005 • 2006 • 2007 • 2008 • 2009 • 2010 • 2011 • 2012 • 2013 • 2014 • 2015 • 2016 • 2017 • 2018 • 2019 • 2020 • 2021 • 2022 • 2023 • 2024 |  |
| זוכים בעלי ערך | במאים • עורכים • מלהקים • מוזיקאים • מפעל חיים • סרטים • עיצוב אמנותי • עיצוב פסקול • עיצוב תלבושות • צלמי קולנוע • שחקנים בתפקיד ראשי • שחקנים בתפקיד משני • תסריטאים • הישגים מקצועיים |  |
חוק הזכות לקבורה אזרחית חלופית

חוק הזכות לקבורה אזרחית חלופית, התשנ"ו–1996 הוא חוק ישראלי, שהוצע על ידי דוד צוקר ובנימין טמקין ממפלגת מרצ, נועד לאפשר לכל אדם קבורה שתתאים להשקפתו ואמונתו. לאחר שעבר קריאה שלישית במליאת הכנסת, החוק חוקק במרץ 1996. עד חקיקת חוק זה, מדינת ישראל הכירה בקיומם של בתי קברות דתיים בלבד.
עיקרי חוק הזכות לקבורה אזרחית חלופית בישראל

החוק קובע כי לכל אדם ישנה הזכות להיקבר בבית עלמין אזרחי על פי רצונו, שאותו ניתן להביע בצוואה או בכל דרך אחרת. הקבורה תיערך בשמירה על כבוד המת ובמקום הנקבע כבית עלמין אזרחי חלופי על ידי שר הדתות. גם חלק מבית עלמין קיים יכול להיקבע כחלקת קבורה אזרחית, והחוק מוסיף כי על חלקות אלו להיות פזורות ברחבי הארץ עם מרחק סביר ביניהן. החוק מתנה את הניהול של בתי עלמין אלו על תאגיד לענייני קבורה ואת קביעת שאר התקנות על שר הדתות.
הליך החקיקה

עד לחקיקת חוק זה, מדינת ישראל הכירה בקיומם של בתי קברות דתיים בלבד. בשנת 1986, הוקמה עמותת מנוחה נכונה, על ידי בועז מואב, במטרה לאפשר לכל אדם בישראל להיקבר בטקס ובצורה התואמים את השקפת עולמו, אמונתו ורצונו. בשנת 1992 הגישה העמותה עתירה לבג"ץ על מנת לקדם מטרה זו. בעתירה, קבע בג"ץ כי עליה לקבל רישיון כחברה לענייני קבורה וחלקת קבורה שתוקצה לה.
בחודש מרץ 1995 קיבלה ועדת שרים החלטה לאשר עקרונית את הקמתם של בתי קברות אזרחיים בישראל.
חברי הכנסת דוד "דדי" צוקר ובנימין טמקין (מרצ) יזמו את הצעת החוק שהונחה על שולחן הכנסת לדיון מוקדם במאי 1995. החוק התקבל לקריאה שנייה ושלישית במרץ 1996 (תמכו 8, נגד – אין, נמנעים – אין).
יישום החוק בישראל

יישום החוק תלוי במספר רב של גורמים: המשרד לשירותי דת, רשות מקרקעי ישראל, ביטוח לאומי, הרשויות המקומיות ומשרד האוצר.
השלב הראשון ביישום החוק היה קביעת תקנות. בעקבות לחצים מחברות קדישא, לא קבע שר הדתות תקנות אלה. לאחר כשנה עתרו יוזמי הצעת החוק, חברי הכנסת דדי צוקר ובנימין טמקין (מרצ) לבג"ץ כנגד השר. בעקבות העתירה ולאחר דיונים משפטיים השר חתם על תקנות הקבורה האזרחית, אך רק בדצמבר 1998.
בשנת 2002 המשרד לענייני דתות לא הקצה תקציב לבתי עלמין אזרחיים מאחר שלא פרסם מבחנים לקבלת תמיכות. שתי עמותות עתרו בעניין זה לבג"ץ ובעקבות העתירה המשרד פרסם את מבחני התמיכה.
החוק לקבורה אזרחית קבע כי יש להקצות את חלקות הקבורה ב"מרחקים סבירים ביניהם". ב-24 בפברואר בשנת 2000 נקבעה החלטת ממשלה ב"וועדת השרים לענייני קבורה", כי "בכל בית עלמין חדש או מורחב (לרבות הר המנוחות בירושלים) יוקצה שטח לקבורה אזרחית חלופית". אולם הקצאת הקרקעות לא התממשה. החלטה חשובה נוספת בעניין זה היא החלטת ועדת השרים לענייני קבורה בשנת 2004 כי יוקצו 15 דונם לקבורה אזרחית בבית העלמין ירקון ו-30 דונם נוספים לבית העלמין בגן רווה. מאז החלטה זו מתקיים משא ומתן עם מינהל מקרקעי ישראל במטרה לקבל שטחים אלו או שטחים חלופיים.
פסק דין משמעותי בתחום הקבורה האזרחית ניתן בשנת 2014. בפסק הדין השופט חייב את המשרד לשירותי דת לשלם את הוצאות הקבורה של שני התובעים שביקשו לקבור את יקיריהם בקבורה אזרחית. בסופו של דבר השופט האשים את המדינה – ואת המשרד לשירותי דת בפרט – בהתרשלות שבגינה נגרם לתובעים נזק ומשום כך הוא חייב את המדינה לשאת בהוצאות הקבורה ולכסות על התשלום ששילמו התובעים עבור חלקת קבר חריגה: "ראינו כי לאורך השנים מאז חקיקתו, התרשלה הנתבעת באופן חמור (Gross Negligence) ביישום הוראות חוק הזכות לקבורה אזרחית: תקציבים לא הועברו; בתי עלמין לקבורה אזרחית חלופית הוקמו באיחור ובכמות לא מספקת; גם היום, שנים לאחר חקיקת החוק, לא קיימים בתי עלמין לקבורה אזרחית חלופית בכל אזורי הארץ".
נכון ל-2016 רשומות במשרד הדתות 21 חלקות לקבורה אזרחית ו-29 ארגונים בעלי רישיון לקבורה אזרחית. רוב חלקות הקבורה הן חלק מבתי עלמין קיימים, וישנם מספר מצומצם של בתי עלמין לקבורה אזרחית בלבד.
הערות שוליים

↑  פסק דין : בג"צ 397/88 - עמותת "מנוחה נכונה" נ' השר לענייני, באתר lite.takdin.co.il
↑  בג"ץ 619/97 ח"כ צוקר דוד נ. שר הדתות 13-01-1999 - פסקי דין, החלטות ופרוטוקולים, באתר www.ruling.co.il
↑  תקנות הזכות לקבורה אזרחית חלופית, כסלו תשנ"ט – דצמבר 1998
↑  יאיר ברלין ואריאל פינקלשטיין, "הקבורה האזרחית בישראל: עשרים שנה לחוק הזכות לקבורה אזרחית חלופית התשנ"ו-1996", המכון לאסטרטגיה ציונית, ספטמבר 2016.
↑  תא"מ 29187-05-12 לב נ' המשרד לשרותי דת,תא"מ 29907-02-12 גינזברג נ' המשרד לשירותי דת,תא"מ 29907-12-12צבי גינזבורג,תא"מ 29187-05-12חוה לב שניהם ע"י ב"כ עו"ד אורלי ארז-לחובסקי המרכז הרפורמי לדת ומדינה - פסקדין, באתר www.psakdin.co.il
↑  חלקות מסופקים / חסרי דת 11.2.2016, המשרד לשירותי דת
ישראל אומן

| --- | --- |
פרופסור ישראל אומן, 2023
פרופסור ישראל אומן, 2023
 לידה:  8 ביוני 1930 (בן 94) פרנקפורט, רפובליקת ויימאר (גרמניה כיום)
 ענף מדעי:  מתמטיקה, תורת המשחקים, כלכלה התנהגותית
 מקום מגורים:  ישראל ישראל
 מקום לימודים:  הסיטי קולג' של ניו יורק  המכון הטכנולוגי של מסצ'וסטס  ישיבת רבנו יעקב יוסף 
 מנחה לדוקטורט:  ג'ורג' ו. וייטהד 
 מוסדות:  אוניברסיטת סטוני ברוק  האוניברסיטה העברית בירושלים 
 תלמידי דוקטורט:  דוד שמיידלר, יוסי פיינברג, אהוד לרר, בנימין שיטוביץ, איתי אריאלי, Eugene Wesley, Uri Weiss, שמואל זמיר, בצלאל פלג, סרג'יו הרט, צבי ארטשטיין, אברהם נוימן, דב סמט, יאיר טאומן, יוסף זהר 
 פרסים והוקרה:  פרס א.מ.ת. (2002)  פרס נובל לכלכלה (2005)  פרס ג'ון פון נוימן (2005)  פרס נמרס לכלכלה (1998)  פרס פרדריק לנצ'סטר (1995)  פרס ישראל (1994)  פרס הארווי (1983)  עמית האקדמיה האמריקאית לאמנויות ולמדעים  עמית החברה האקונומטרית (1965) 
 תרומות עיקריות
 עבודות בתחום תורת המשחקים
 
ישראל אומן (Robert John Aumann; נולד ב-8 ביוני 1930) הוא מתמטיקאי וכלכלן אמריקאי-ישראלי, חתן פרס נובל לכלכלה לשנת 2005, פרופסור אמריטוס באוניברסיטה העברית בירושלים. חבר באקדמיה הלאומית למדעים של ארצות הברית. תחומי מחקרו העיקריים הם תורת המשחקים וכלכלה התנהגותית.
קורות חיים

נולד בפרנקפורט שבגרמניה לשלמה-זיגמונד (1884–1954), סוחר בדים גדול ומרים (1892–1961) אומן, משפחה חרדית ואנטי ציונית, שהפכה לציונית בעקבות מלחמת העולם השנייה והשואה. כל המשפחה היגרה לארצות הברית ב-1938, כחודשיים לפני ליל הבדולח.
למד בישיבה תיכונית במנהטן, ואחר כך למד לתואר ראשון במתמטיקה בסיטי קולג' של ניו יורק ולתואר שני ותואר דוקטור במכון הטכנולוגי של מסצ'וסטס (MIT). ב-1955 עבר לאוניברסיטת פרינסטון, עשה שם את הפוסט דוקטורט וחקר את תורת המשחקים, שהייתה תחום מחקר חדש באותה עת.
אומן קיבל הצעות עבודה בארצות הברית, אך בחר ללמד באוניברסיטה העברית בירושלים. ב-1956, בעיצומו של מבצע סיני עלה לארץ והתיישב בשכונת רחביה בירושלים. הוא הצטרף בכך לאחיו הבכור, שעלה שש שנים קודם לכן. אמם של השניים עלתה גם היא כעבור שנה.
בשנת 2005 זכה, עם פרופ' תומאס שלינג (מאוניברסיטת מרילנד בארצות הברית), בפרס נובל לכלכלה, על "הגברת ההבנה בנושאי עימות ושיתוף פעולה במסגרת תורת המשחקים".
עד לפרישתו לגמלאות היה חבר סגל המכון למתמטיקה באוניברסיטה העברית. פרופסור אמריטוס במרכז לחקר הרציונליות באוניברסיטה העברית ומְרַכֵּז מחקר בינתחומי העוסק בתורת המשחקים ובשימושיה.
אומן, כיהודי דתי לאומי שבא מעולמה של הקהילה היהודית בגרמניה, התחנך וחי ברוחה של תפיסת "תורה עם דרך ארץ". כתב מספר מאמרים המדגימים שימוש בכלים מתמטיים לביאור סוגיות סבוכות בתלמוד. יחד עם מיכאל משלר כתב מאמר העוסק בסוגיית מי שהיה נשוי שלוש נשים במסכת כתובות. אומן עסק גם בנושא השנוי במחלוקת של דילוגים בתורה, ודחף לפרסומו של מאמר מדעי בעניין בכתב העת "Statistical Science". ב-1996 השתתף בוועדה של מתמטיקאים שבחנה טענה לקיומו של מידע סמוי בתורה. הוועדה ערכה ניסויים נוספים שנועדו לבדוק טענה זו, אך אלה לא הצליחו לאשש את הטענה.
בטקס הדלקת המשואות ה'תשע"ח לכבוד חגיגות שנת ה-70 למדינת ישראל קרא אומן את תפילת ה"יזכור" בחלק של הטקס המציין את סיום יום הזיכרון לחללי מערכות ישראל.
קורות חיים > חיים אישיים

ב-1955 נישא לאסתר, בתו של ד"ר פאלק שלזינגר, מנהל בית החולים שערי צדק. נולדו לבני הזוג אומן חמישה ילדים. בנם הבכור, שלמה, נהרג במבצע שלום הגליל. להנצחתו הוקם מכון שלמה אומן.
אסתר אומן נפטרה ב-1998. ב-2002 ייסד לזכרה כתב עת אקדמי רב-תחומי בשם מסכת שעוסק במעמד האישה ביהדות.
בשנת 2005 נשא אומן לאישה את בתיה כהן, אחותה הגדולה של אסתר.
עבודתו המדעית > תורת המשחקים

פרופסור אומן זכה בפרס נובל לכלכלה על עבודתו בתחום תורת המשחקים, ענף מתמטי שמטרתו לחקור מצבי עימות ואסטרטגיות לקבלת החלטות. הוא נחשב למייסדם של כמה ענפים בתורת המשחקים. הוא הראשון שניתח באופן מאורגן סדרות של משחקים, כשהוא מראה כיצד עצם החזרה על אותו מצב יכולה לאכוף התנהגות של שיתוף פעולה, גם כאשר המשחק הבודד אינו מעודד התנהגות כזו. בעקבות עבודתו, משתמשים כלכלנים בשיטות מתחום תורת המשחקים לניתוח מצבים מתמשכים של ניגוד עניינים, כמו מלחמות מחירים בין יצרנים המתחרים על אותו שוק.
אומן יצר כלים לטיפול במצבים של ידיעה חלקית, כאשר לכל שחקן יש ידיעה מוגבלת על התוצאות האפשריות של המשחק, ועל המידע שעומד לרשות יריביו. בתחום זה הראה אומן כיצד להגדיר "ידע כללי": לא זו בלבד שמידע כזה משותף לכל השחקנים; ואף לא רק שכל אחד מהם יודע שהמידע משותף לכולם; אלא כולם יודעים שכל אחד מהם יודע שהמידע משותף לכולם, וכן הלאה.
אומן הציע גם מושג חדש של שיווי משקל מתואם, שהוא כללי יותר משיווי משקל נאש שיצר ג'ון נאש בשנות ה-50. בנוסף אומן יצר את התיאור הפורמלי הראשון של מושג הידע הכללי בתורת המשחקים ושיתף פעולה עם לויד שפלי בפיתוח ערך אומן-שפלי.
בראשית שנות השמונים נמנה עם צוות הכותבים של הקורס "תורת המשחקים" באוניברסיטה הפתוחה.
החל משנת 2005 היה חבר ועדת הבדיקה שבחנה את איכותו האקדמית של המרכז האוניברסיטאי אריאל וקבעה כי המרכז באריאל עומד בכל הקריטריונים הנדרשים להפוך לאוניברסיטה.
עבודתו המדעית > תורת המשחקים > רציונליות

אומן חולק על תורת הערך, שפותחה על ידי עמוס טברסקי ודניאל כהנמן (האחרון קיבל עליה את פרס נובל), שלפיה התנהגותם של בני אדם במצבים הסתברותיים איננה רציונלית. הוא מסביר את טעותם של החוקרים בכך שיש הבדל בין התנהגות של אדם במצב מוכר, למצב שאיננו חלק מחווייתו הרגילה. גם אם במצבים הלא מוכרים יפעל האדם בדרך לא רציונלית, במצבים מוכרים הוא ינהג אחרת. כך, לדוגמה, נחקרים שהתבקשו לנחש את צבע האור שיידלק לפניהם, כאשר ההסתברות לאור ירוק היא 75% ולאדום 25%, ניחשו שלוש פעמים ירוק ופעם אחת אדום (החלטה רציונלית, בהנחה שמדובר במאורעות בלתי תלויים, היא לנחש תמיד ירוק). אולם, אם תעמוד בפני אותם נחקרים השאלה היומיומית באיזו דרך לחזור לביתם, הם ייסעו תמיד בדרך שברוב הפעמים היא המהירה ביותר.
את ההבדל הזה בהתנהגות תולה אומן בכך שלא מדובר ב"רציונליות של פעולות" אלא ב"רציונליות של כללים". כלומר, הפתרון הרציונלי אינו נמצא במוח האדם והוא פועל על פיו, אלא שהאדם פיתח כללים יעילים להתנהגות במצבים המוכרים לו, וייתכן שבמצבים אחרים התוצאה תהיה אחרת. סיבה נוספת להבדל בין מחקרים למציאות היא עיקרון רציונלי אחר שהנחקר פועל לפיו – לרצות את החוקר. מסיבה זו, לדעתו של אומן, הסקרים הפוליטיים מועדים לטעויות, מפני שגם בהם התנהגות כזו סבירה.
פרסים והוקרה > פרס נובל

בשנת 2005 זכה, עם פרופ' תומאס שלינג (מאוניברסיטת מרילנד בארצות הברית), בפרס נובל לכלכלה, על "הגברת ההבנה בנושאי עימות ושיתוף פעולה במסגרת תורת המשחקים". בנימוקיה למתן הפרס כתבה הוועדה שבעקבות עבודותיהם של אומן ושלינג הושגה הבנה רחבה יותר של מושג הרציונליות, והתנהגויות שקודם לכן נחשבו לבלתי רציונליות ניתנות עכשיו להסבר רציונלי.
במסיבת העיתונאים שכונסה עם פרסום הידיעה על הזכייה בפרס אמר אומן:
בריאיון לעיתון "מקור ראשון" הציג אומן את עבודתו הכלכלית על רגל אחת:
בסטוקהולם נתן אומן הרצאת נובל בשם "מלחמה ושלום". בהרצאה אמר שהמלחמה איננה אי-רציונלית, אלא יש לחקור אותה כדי להבין ולמנוע אותה. עשיית שלום פשטנית עלולה לגרום למלחמה, ואילו מרוץ החימוש, והרתעה הכוללת איומי מלחמה אמינים והשמדה הדדית מובטחת, עשויים למנוע מלחמה באופן מהימן.